Verkeerde huis, toe skiet polisievrou hom doodArgieffoto ŉ Polisiebeampte wat ná ŉ skof haar buurman se huis vir haar eie aangesien het, het die inwoner doodgeskiet. Die polisie in Dallas, Texas, het gesê die voorval het Donderdagaand omstreeks 22:00 plaasgevind. Die beampte het in haar uniform teruggekeer na haar woonstelblok ná sy ŉ skof gewerk het. Sy het dadelik die skietery aangemeld. Die beampte voer aan sy het onwetend by die verkeerde huis ingestap, ŉ man in die huis vir ŉ oortreder aangesien en hom geskiet. Die man, die 26-jarige Botham Shem Jean, was die inwoner van die huis langsaan. Hy is na ŉ hospitaal geneem waar hy aan sy beserings beswyk en dood verklaar is. Die beampte, wat nie tydens die voorval beseer is nie, is op administratiewe verlof geplaas hangende die uitslag van die ondersoek. Dit is nie duidelik hoe die polisiebeampte toegang tot die verkeerde huis bekom het nie.